**MUISTIO**

**Rauman kaupungin opiskeluhuollon ohjausryhmän kokous**

Aika: Keskiviikko 27.4.21 klo 10-12

Paikka: Teams

Osallistujat: ~~Leena Kivimäki~~, Johanna Ylikoski, Anna Kuromaa, ~~Maritta Falin~~, Piia Murto (Maritta Falinin sij.), ~~Päivi Tiesmaa~~, Jaana Ahvenjärvi~~, Hanna Viljanen-Lehto~~ ja Sari Ågren (pj./siht.)

1. **Kokouksen avaus**

Puheenjohtaja avasi kokouksen ja totesi osallistujat.

1. **Opiskeluhuollon kuulumiset**

Sari kertoi lyhyesti opiskeluhuollon kuulumisia

* Psykologien hakukampanja on alkamassa yhteistyössä perhekeskuksen ja Duunitorin kanssa
* Psykologien toimintaan kaavaillaan uutta mallia syksyksi, jos resurssia ei saada lisää
* Henkilöstömuutoksia tulossa kuraattoreiden osalta
* Kuraattoreiden arkistointiprojekti asiakaskirjausten printtaamiseksi paperiarkistoon on alkamassa
* Korona-kyselyä ollaan toteuttamassa parasta aikaa perusopetuksessa mm. poissaolojen ja tuen tarpeiden selvittämiseksi.
1. **Koosteet TTHT ja Activity Stones**

Piia Murto esitteli viime kokouksen asialistalta tähän kokoukseen siirrettyjä koosteita otsikon mukaisista selvityksistä. Kooste on tämän muistion liitteenä.

Ohjausryhmä nosti esille seuraavat asiat Piian esitykseen liittyen

- Esiopetus on ollut mukana koulujen tarkastuksissa vaikkei erikseen huomioita siitä ei ollutkaan.

- Yleisesti päällimmäisenä tarkastuksissa olivat koronaan liittyvät henkilöstön jaksamishuolet.

- Vain lukiossa on tehty Activity Stones viime vuonna. Esille nousee erityisesti tyttöjen ahdistuneisuus, mikä osaltaan selittänee sen, että psyykkareille on tullut paljon uusia asiakkuuksia. Tilanne näyttää ryhmän mielestä huolestuttavalta. Osittain tilanteen taustalla lienee koronan aiheuttama. Psyykkarituen jatkuminen nähdään tässä tilanteessa välttämättömänä – varsinkin kun psykologeistakin on vajetta. Viedään asia tiedoksi Lanupe-ohjausryhmään.

1. **Ohjausryhmän toiminnan ja menneen vuoden opiskeluhuollon toiminnan arviointia**

Itservioitiin tämän lukuvuoden osalta ohjausryhmän toimintaa. Tapaamiskertoja on ollut riittävästi, osallistumishalukkuutta ryhmään on tullut vakijäsenten ulkopuoleltakin. Ryhmä on toiminut kokonaisuudessaan hyvin. Jatkossa näyttöön perustuvista menetelmistä kaivataan tietoa tähänkin ryhmään, joten lisätään menetelmätilanteiden kartoitus alkavan lukuvuoden vuosikelloon.

Opiskeluhuollon toiminnan tulevina kehittämiskohteina nähdään mm. esiopetuksen palveluiden vahvistaminen, toisen asteen palveluiden vahvistaminen erityisesti psykologitoiminnan osalta, psykologipalveluiden saatavuuden varmistaminen perusopetuksessa ja koronatilanteesta selviytyminen. Opiskeluhuollon lähitulevaisuuden sijaintiin täytyisi saada selvyyttä. Yhteisöllinen opiskeluhuolto tarvitsisi koronan jälkeiseen työhön lisäpuhtia, sillä ennaltaehkäisevän työ on vähentynyt tällaisena aikana, kun yksilötyö on korostunut.

1. **Yhteistyökumppaneiden kuulumisia**

Käytiin läpi yhteistyökumppaneiden kuulumisia.

Perhekeskus: Ei uutta tiedotettavaa

Varhaiskasvatuksessa : Vakinaistamisia viety läpi, erityisavustajaresurssin jakaminen työllistää (tasa-arvorahaa hyödynnetään) ja vuoropäiväkotiin saadaan varhaiskasvatuksen sosionomi perheitä tukemaan.

Perusopetus: Pienryhmäpaikkoja jaettu ja koulupaikkoja osoitettu, tasa-arvorahaa saatiin ja sillä on jälleen mahdollistettu ohjaaja- ja tuntiresurssia.

Lastensuojelu: Perheväkivalta lisääntynyt (30 lasta asiakkaana tänä vuonna väkivaltatapauksiin liittyen, viime vuonna 4), Lasu-ilmoituksia 90 enemmän kuin viime vuonna ja budjetti ylittynyt selvästi mm. akuuttien tilanteiden sijoitusten vuoksi. Huolestuttavaa, että lastensuojelu syö ennaltaehkäisevältä työltä varoja kaupungin kokonaisuudessa. Valonpilkahduksena voisi pitää sen, sosiaalipalveluiden johtajan paikka on ollut haussa ja kolme hakijaa on tulossa haastatteluun. Valinta tehdään 11.5.

1. **Muut asiat**

Kesäaikaiset (lähinnä heinäkuiset) palvelut lapsille ja nuorille oli nostettu esille Pandemia-johtoryhmässä ja kehotettu tekemään koko kaupungin osalta yhteistyötä niiden järjestämiseksi. Sari koittaa osaltaan katsoa olisiko opiskeluhuollosta mahdollista tarjota apua perhekeskukseen.

Anna kertoi, että STM:lta on tullut uudet mitoitukset koskien opiskeluterveydenhoitajien määrää ja ne tukevat ajatusta, että opiskeluterveydenhoitajat saavat jatkaa nykyisellä resurssilla. Opiskeluterveydenhuollon psykologimitoitus on myös työn alla.

1. **Eteenpäin ohjattavat asiat**

Viedään asiana Lanupe-ryhmään, että psyykkisen tuen tarve on lisääntynyt mm. lukiossa vrt. Activity Stonesin tulokset. Psyykkarituelle toivotaan jatkoa (mahdollisesti vakinaistamista).

1. **Seuraava kokous ja kokouksen päättäminen**

Sovittiin syksyn ensimmäisen ohjausryhmän ajankohta 7.9. klo 14. Sari laittaa kutsut kaikille.

Puheenjohtaja päätti kokouksen klo 12.00.